Centre virtuel de la connaissance sur l'Europe
De Centre virtuel de la connaissance sur l'Europe (kuerz CVCE, op Englesch: Virtual Centre for Knowledge about Europe) ass e Fuerschungs- an Dokumentatiounszenter vun der Universitéit Lëtzebuerg iwwer d'Europäesch Integratioun. Et ass eng Aart online Bibliothéik mat Dokumenter iwwer d'Geschicht vun der Europäescher Unioun.

E gouf 2002 als ëffentlecht Etablissement an d'Liewe geruff. Den 1. Juli 2016 ass den CVCE an den nei gegrënnten an interdisziplinären Institut d'histoire du temps vun der Universitéit Lëtzebuerg transferéiert ginn. Zu deem Zäitpunkt ass den Zenter och vu sengen éischte Büroen am Suessemer Schlass op seng aktuell Plaz an der Maison des sciences humaines um Belval geplënnert.

All Joer ginn iwwer de Site vum CVCE zwou Milliounen Dokumenter ofgeruff.

Websäit 
 www.cvce.eu

Universitéit Lëtzebuerg